Kuningakepiõli
Kuningakepiõli (Oenotherae biennis oleum, Oleum Oenotherae Biennis) on kaheaastase kuningakepi (Oenothera biennis) küpsenud seemnetest heksaaniga ekstraheerides või külmpressides valmistatud rasvõli, mis liigitatakse taimsete droogide hulka ja mida kasutatakse inimkeha eriotstarbelisteks vajadusteks, aga ka ravimitööstuses. Euroopa farmakopöa järgi on õli tihedus 0,923; murdumisnäitaja 1,478.